დავა პარიზის  სასამართლოში
კომერციულ საქმეთა განხილვის  სასამართლოს თავმჯდომარემ საკმაოდ მოკლე ვადა შეუფარდა საქმის განხილვას.
ინტერვიუ საზოგადოებრივი მაუწყებლის ადვოკატთან ბატონ ანრი დ’არმანიაკთან. - გამარჯობათ, ევროპულ ოპერატორ "ეუტელსატსა" და ქართულ კომპანიას შორის დავა პარიზის კომერციულ საქმეთა განხილვის სასამართლოში გრძელდება. როგორია დღევანდელი მდგომარეობა ? არის თუ არა მნიშვნელოვანი სიახლეები ამ საქმესთან დაკავშირებით ? - მოგესალმებით, მას შემდეგ რაც 1-ლ თებერვალს ჩვენ სასამართლოს მივმართეთ, პირველი მოსმენა დაინიშნა 4 თებერვალს რომლის შედეგიც ცნობილი გახდა 8 თებერვალს და ჩვენთვის მნიშვნელოვანი იყო ორი მიზეზით : პირველი ის რომ სწრაფი პროცედურის შემთხვევაში ჩვენ შესაძლებლობა მოგვეცა გაგვეგო "ეუტელსატის" პოზიცია და აღმოვაჩინეთ რომ ის შექმნილი სიტუაციიდან გამომდინარე თავისი პოზიციის გასამართლებლად სრულიად ურთიერთ გამომრიცხავ არგუმენტებს იყენებდა. ეს ჩვენთვის ძალიან საინტერესო იყო. მეორე მხრივ, კომერციულ საქმეთა განხილვის სასამართლოს თავმჯდომარემ საკმაოდ მოკლე ვადა შეუფარდა საქმის განხილვას. 22 თებერვალს დანიშნულ პროცესზე ჩვენ წარმოვადგენთ საკუთარ არგუმენტაციას და ჩვენს ხელთ არსებულ ყველა დამატებით მტკიცებულებებს რომლებიც მნიშვნელოვნად მიგვაჩნია. ეს პროცესი ნიშნავს რომ ამ საქმის განხილვას ჩვენ შეიძლება ამა წლის აპრილში დავუბრუნდეთ რაც ძალიან სწრაფია ასეთი ტიპის დავისათვის. ჩვენი მიზანიც სწორედ ეს იყო როცა სასამართლოს მივმართეთ. - "ეუტელსატმა" თავის კომუნიკეში აცნობა რომ შეურაცხყოფილია ქართული კომპანიის ბრალდებებით რადგან მათ შორის არანაირი ძალაში შესული კონტრაქტი არ არსებობდა. როგორია თქვენი საპასუხო არგუმენტი ? - მე შემიძლია გითხრათ რომ ეს აბსოლუტური სიცრუეა. კონტრაქტის სისრულის დამტკიცება ჩვენ ფრანგული სამართლის გათვალისწინებით სეგვიძლია და ამას მომავალ მოსმენაზე წარმოვადგენთ, ამაში მე არანაირი ეჭვი არ მებადება. მე ასევე ვაჩვენებ იმასაც რომ "ეუტელსატის" არაკეთისლინდისიერი კომერციული ქმედების მიზეზი სწორედ კავკასიური პირველის შინაარსია და რომ პრობლემური მისთვის სწორედ ეს არის. რაც თავისთავად ამ საქმის განსაკუთრებულობაზე მიუთითებს ვინაიდან ძალიან სერიოზულ მოვლენასთან გვაქვს საქმე. - ქართული მხარე მიიჩნევს რომ "ეუტელსატმა" კრემლის გავლენის შედეგად იმოქმედა როცა თავის სატელიტზე „კავკასიური პირველის“ მაუწყებლობა შეაჩერა. რის საშუალებით აპირებთ ამის დამტკიცებას ? - რა თქმა უნდა ამის მაჩვენებელი დეტალები საკმარისად გვაქვს. ისინი უშუალოდ უკავშირდება დეკემბერ-იანვარის მოვლენათა ქრონოლოგიას ვგულისხმობ "ეუტელსატსა" და რუსულ კომპანია "ინტერსპუტნიკს" შორის არსებულ მოლაპარაკებებს, რომელიც გაზპრომის მედია ფილიალის ანგარიშზე ხდებოდა. ამ შეტანხმების მიზანი და ამოცანა დიდად საყურადღებოა. ასევე მე წარმოვადგენ საბუთს, რომელიც ადასტურებს რომ "ეუტელსატის" წარმომადგენელი, რომელიც ქართულ კომპანიასთან საკონტრაქტო მოლაპარაკებებს აწარმოებდა ერთ-ერთ წერილობით მიმართვაში აღნიშნავს რომ არსებული პრობლემა სწორედ არხის შინაარსს უკავშირდება. როგორც წესი, შინაარსი ოპერატორისათვის პრობლემას არ უნდა წარმოადგენდეს. არამედ ის ხალხი ვინც არაკონტროლირებადი არხის გავრცელებას ეწინააღმდეგება. - მართლმსაჯულების დამოუკიდებლობის ირგვლივ საფრანგეთში ამჟამად დიდი პოლემიკაა. ამბობენ, რომ სახელმწიფო მასზე გავლენას ახდენს. ენდობით თუ არა ფრანგულ სასამართლოს ? - მე როგორც ადვოკატი და საფრანგეთის მოქალაქე, ნდობას ვუცხადებ ჩემი ქვეყნის მართლმსაჯულებას. საქმე ეხება კომერციულ საქმეთა სასამართლოს რომელსაც თავისი განსაკუთრებულობა ახასიათებს და რომლის მოსამართლეებიც განსაკუთრებით კომპეტენტურები არიან კომერციული დავის საკითხებში. ვფიქრობ რომ ამ საქმესთან დაკავშირებით მათ ბევრ რამეში ეჭვი არ შეეპარებათ. თუმცა, ყველაფერი შეიზლება მოხდეს., ტექნიკური თვალსაზრისით ჩვენი ბრძოლა გრძელი და ძნელი იქნება, მაგრამ ვფიქრობ რომ რაღაც სერიოზულს ჩვენ აუცილებლად მოვიგებთ. - წინააღმდეგ შემთხვევაში რას აპირებთ ? და საერთოდ, სადამდე შეიძლება გაგრძელდეს დავა ? - დავა შეიძლება ძალიან დიდხანს გაგრძელდეს. წინ არის სააპელაციო სასამართლო, შემდეგ საკასაციო სასამართლო. გარდა ამისა, ეს საქმე ბადებს სერიოზულ კითხვებს და აქტუალურს ხდის ისეთ მნიშვნელოვან საკითხს როგორიც არის საინფორმაციო პლურალიზმის პრობლემა. "ეუტელსატი" ეს ის ევროპული კომპანიაა რომელიც 2001 წელს გახდა პრივატიზებული და რომლის 25 პროცენტს დღეს საფრანგეთი ფლობს, ძალიან მნიშვნელოვანია მისი დღევანდელი მდგომარეობა ბირჟაზე. მისი ამოცანები კომპლექსური და გლობალურია. მე მხოლოდ ერთი რამის თქმა შემიძლია : ჩემი კლიენტი მისი მხრიდან ასეთ დამცირებას უპასუხოდ არ დატოვებს.